Борис Младенов-Young
Новогодишни размишления

chitanka.info

Година от живота ни измина,

но тя за стария човек не е

за жалост равна на една година —

за нас по-бързо времето тече.

Не сме с година станали по-стари,

а с много повече, кой — с две, кой — с три…

и Новата година ни завари

по-грохнали, по-болни отпреди.

Редиците ни също уредяха,

отидоха си от света мнозина.

Над нас, все още живите, тежи

реална за живота ни заплаха;

Каква съдба ни чака след година,

единствен Бог накрая ще реши!

Сидни, Австралия — 2017 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.